Νέα ελληνικά α και β λυκείου.

Η γλώσσα των νέων.

Γλώσσα των νέων είναι ο ιδιαίτερος γλωσσικός κώδικας που έχουν οι νέοι για να επικοινωνούν μεταξύ τους. Η γλώσσα τους είναι μία ιδιόλεκτος που έχει μικρές αποκλίσεις, από την καθιερωμένη κοινή γλώσσα. Πολλοί ονομάζουν αυτή τη γλώσσα, «παραγλώσσα».

Η γλώσσα των νέων σήμερα.

Μιλούν με πολλές ξένες λέξεις , κυρίως αγγλικές.

Χαρακτηρίζεται από λεξιπενία, δηλαδή, έχουν φτωχό και περιορισμένο λεξιλόγιο.

Χρησιμοποιούν νεολογισμούς και λέξεις με μεταφορική σημασία.

Χρησιμοποιούν αθυρόστομες εκφράσεις και μάλιστα προκλητικές.

Παραβιάζουν γραμματικούς και συντακτικούς κανόνες, κάνουν σολικισμούς ( τα συντακτικά ή εκφραστικά λάθη στον προφορικό ή γραπτό λόγο π.χ. όσο αναφορά αντί όσον αφορά, υπέρ του μηδενός αντί πάνω από το μηδέν) και εκβαρβαρίζουν (λανθασμένη μορφή της γλώσσας π.χ. αρεοπλάνο αντί αεροπλάνο). τη γλώσσα.

Χρησιμοποιούν ηχηρές λέξεις και συνθηματολογικές , με στόχο τον εντυπωσιασμό.

Αιτίες παρέγκλισης της γλώσσας.

Θέλουν να διαμορφώσουν μία δική τους συγκεκριμένη κοινωνική ταυτότητα.

Λόγω αμφισβήτησης και αντίδρασης προς τα καθιερωμένα και τους τρόπους συμπεριφοράς.

Θέλουν να ξεχωρίζουν από τους άλλους, κυρίως τους μεγαλύτερους.

Αρνούνται το κατεστημένο και ασκούν μ΄αυτόν τον τρόπο, ένα είδος κοινωνικής κριτικής.

Γίνονται πιο εύκολα αποδεκτοί από τις παρέες, καθώς αποτελεί στοιχείο συνοχής και αναγνώρισης ως μέλους της ομάδας.

Προσπαθούν να προσαρμοστούν στα γλωσσικά πρότυπα της ομάδας.

Το βιβλίο δεν χρησιμοποιείται ως εργαλείο μόρφωσης πλέον. Η ενασχόληση με τη λογοτεχνία είναι ανύπαρκτη και έτσι το λεξιλόγιο γίνεται «φτωχό».

Η αλόγιστη μίμηση λεξιλογίου, ειδώλων, ινδαλμάτων, διαφημιστικών μηνυμάτων, περιοδικών και στίχων τραγουδιών.

Η συστηματική επαφή από το δημοτικό με τις ξένες γλώσσες και η αλλοίωση του ελληνικού λεξιλογίου.

Λύσεις για την αντιμετώπιση του προβλήματος.

Η οικογένεια μέσα στο σπίτι πρέπει να μεταλαμπαδεύσει τα ορθά γλωσσικά πρότυπα στα παιδιά και να τα οδηγήσει στη φιλομάθεια, μέσω της ανάγνωσης λογοτεχνικών βιβλίων και ενασχόλησης με τις τέχνες.

Θα πρέπει στα σχολεία η γλώσσα να διδάσκεταιόχι αποσπασματικά, αλλά « βιωματικά» και με πολλές ασκήσεις στη γραμματική και το συντακτικό.

Στα σχολεία να δοθούν κίνητρα για γνώση, εμπλουτίζοντας τη διδασκαλία για γλώσσα με τη χρήση Τ.Π.Ε.

Τα Μ.Μ.Ε. μέσω των δημοσιογράφων, των πολιτών, των διανοουμένων, πρέπει να προβάλουν τη σωστή χρήση της γλώσσας και να επικοινωνούν με τον πολίτη, ουσιαστικά και μεστά.